Tumbas mangkin, naur salanturnyané

Meli mangkin, mayah salanturnyane (BNPL) inggih punika soroh pembiayaan jangka pendek sane ngawinang konsumen prasida matumbasan lan naur ring tanggal sane jagi rauh.  BNPL umumnyane kasusun sakadi proses peminjaman jinah sewa utawi rencana angsuran sane nyarengin konsumen, pembiaya, lan dagang. Para pembiaya naur dagang ngangganin konsumen ritatkala barang utawi jasa katumbas olih sang sane kaping untat.  Pembayaran punika salanturnyane kawaliang olih konsumen saking galah ka galah antuk angsuran sane pateh. Akehnyane angsuran lan masa pembayaran mabinayan manut ring pembiaya BNPL. 

 Lelintihan 
Wangun BNPL sane pinih riin mawit saking abad ka-19, ritatkala rencana angsuran medal pinaka cara konsumen numbas barang sane maal (contonyane perabotan, piano lan piranti pertanian) ipun nenten madue dana anggen numbas langsung.  Ring India, BNPL kabaos mesib sareng sistem Udhar Khata tradisional sane madasar antuk kertas ring panegara punika, inggih punika toko-toko sudut, sane kaloktah dados kiranas ring lokal, nyimpen buku besar kredit sane kacatet manual mangda prasida pelanggannyane numbas bekel antuk kredit lan naur salanturnyane.  

Ring pangawit abad ka-21, perusahaan fintech nglimbakang sistem sane ngawinang peminjaman rencana angsuran prasida terintegrasi ring arus pembayaran toko online, ngawinang konsumen prasida ngamolihang kredit instan ring titik jual lan naur pembelian salanturnyane, madasar antuk jadwal sane sampun kacumpuin. Unsur integrasi miwah pemrosesan instan punika sane ngawinang BNPL matiosan sareng pendekatan tiosan ring pemberian kredit konsumen.  Era pandemi COVID-19 ngasilang panincapan sane ageng ring transaksi BNPL ring Amerika Serikat, ngawit saking $2 miliar ring warsa 2019 ngantos $24,2 miliar ring warsa 2021. 

 Lis pustaka 

Kategori:Awig kontrak